กลยุทธ์เทสโก้โลตัสคืออย่างไร
การทำตลาดของค้าปลีกไฮเปอร์มาร์เก็ต จะเน้นเรื่องของ “ราคา” เป็นกลยุทธ์หลักกลยุทธ์หนึ่งในการทำตลาด โดยจะขายสินค้าราคาถูกทุกวัน ซึ่งเป็นจุดขายของค้าปลีกไฮเปอร์มาร์เก็ต โดยการขายสินค้าราคาถูกที่บางครั้งมีการทำ Loss Leader Price กับสินค้าบางตัวเพื่อดึงคนให้เข้ามาที่สโตร์และต่อยอดไปสู่การซื้อสินค้าตัวอื่นๆ ซึ่งการนำเรื่องของ “ราคา” เข้ามาเป็นตัวเดินเกมในตลาดนั้น ไฮเปอร์มาร์เก็ตทั้ง 2 ค่ายมีการสร้างเครื่องมือเพื่อทำให้สามารถขายสินค้าที่บางครั้งต่ำกว่าทุนได้โดยยังมีกำไรตามตัวเลขที่ตั้งเป้าหมายไว้ได้
เครื่องมือเหล่านั้นก็มีอาทิ การเรียกเก็บค่าแรกเข้า หรือเอนทรานซ์ฟี ค่าโปรโมชั่น ค่าหัวเชลฟ์ ค่าเป้าการขาย หรือแม้กระทั่งค่ากระจายสินค้า เพื่อนำมาถัวเฉลี่ยให้ได้กำไรตามเป้าหมาย แม้จะต้องขายสินค้าในราคาต่ำที่แทบจะมีกำไรเพียงน้อยนิดก็ตาม โดยตัวเลขกำไรโดยเฉลี่ยสุทธิที่ตั้งไว้ของผู้เล่นในตลาดนี้จะมีประมาณ 5 - 7%